
C Ajakirja mistahes osade kopeerimine ilma allikale viitamata on keelatud 


Lugejale 


Meniere '] on sama palju erinevaid nägusid, kui on seda põdevaid inimesi. Kõigile esitab 
see oma väljakutse ja mõnikord saab temaga isegi koos elada. Räägin siin ühe väikese pisara 
loo; see ei räägi kurvastusest, rõõmust ega iseenda võitmisest. 

Meniere on asetanud teele mitmesuguseid takistusi, millega on tulnud võidelda. Üks neist 
on unelmate ja igatsuste kadumine mõttemaailmast. Unelmate kadumine on ohtlik kõigile 
inimestele. Ühel päeval otsustasin ületada rippsilla, mis kõikus samuti, nagu maa minu 
jalgade all. 

See päev saabus ja lähenesin sillale, mis sarnanes sellega, mida olin ette kujutanud. Kui 
tulin silla juurde, märkasin, et esimese sammu astumine polnudki raske. Selle-eest teine 
samm esitas juba märgatavalt rohkem väljakutseid. Esimese sammu puhul toetus üks jalg 
veel kindlale maapinnale, teisel aga olin juba ainuüksi trosside meelevallas, mis silda üleval 
hoidsid, ja sild kõikus ähvardavalt. Just nii, nagu olin oletanudki. Sild ei olnud pikk, kuid 
vaimselt tundus see pikana, sest seda pidin ületama koos Meniere iga. 

Kui olin pääsenud üle silla, märkasin, et mul oli väike pisar silmanurgas. See ei 
rõõmupisar saavutatud võidu pärast, rõõmust meelekindluse pärast, aga ka mitte 
kurvastusest, et see teekond nii raske oli olnud. See rääkis sellest, et unelmaid ja igatsusi on 
võimalik taastada ja sellest, et seda võib teha hoolimata oma rõhuvast teekaaslasest — 
Meniere'st. See väike pisar räägib rohkem, kui 1000 sõna. See räägib elust koos 
Meniere iga. 


Neinar Kudesita < 


Karin & David Henderson 


Kanadas elava Karini eesmärk on alati olnud inimeste aitamine. Aastate jooksul on ta 
endas arendanud arusaamist inimeste vajadustest, mis võimaldab tal võtta igat inimest just 
sellisena, nagu see on. See arusaamine on viinud teda kokku väga erinevate inimestega, ka 
sellistega, kellega ta muidu „ühte jalga” ei käi. Nii oli tema jaoks täiesti normaalne, aidata 
Davidil saada tagasi elujaatav hoiak. See ei sündinud ühekorraga, sest David põdes tema 
jaoks tundmatut haigust - Meniere i haigust. Kestis küllaltki kaua, kuni Karin oli kogunud 
nii palju teadmisi, et sai hakata tegelema Davidi probleemidega. Mida rohkem ta õppis ja 
vestles ala asjatundjatega, seda selgemaks sai talle, et mitte ainult David ei vajanud abi, vaid 
neid abivajajaid oli terve hulk, kes olid jäänud ilma kaasaegse meditsiini abist. See oli talle 
väljakutse ja ta haaras sellest kinni! 


Ja siin on tulemus, milleni ta on jõudnud. 

Ta läheneb igale inimesele individuaalselt, õpib tundma nende vajadusi ja eluhoiakut. Ta 
esitab oma seisukoha abivajajale lihtsas keeles ja arusaadavalt. Tal on imepärane oskus 
kuulata inimesi ja läheneda neile just õigel viisil. Ta suudab tekitada abivajajas huvi 
tervenemise vastu, sest tema arusaamise koha pealt ei suuda abistaja midagi ära teha ilma 
abivajaja enda aktiivse osavõtuta. Kui inimene on häälestanud ennast tema lainele, tegutseb 
Karin edaspidi temaga koostöös. 

Karin on valmis alati jagama kõike saavutatut ka teistega, mis on üsna harvaesinev, sest 
paljud abistajad eelistavad oma teadmisi hoida varjatuna teiste eest. Aga mitte Karin. Ta on 
leidnud, et Internet on üks kõige efektiivsemaid võimalusi inimeste abistamiseks. Ja ta on 
tegutsenud selliselt juba aastaid. Tihti on võimalik leida teda oma väikeses kontoris isegi 
kell 1 või 2 hommikul, et aidata ,,veel ühte inimest”. 


Karin on aastate jooksul saanud tuntuks paljudele arstidele, teaduslike instituutide ja 
muude tervishoiuasutuste töötajatele. 


Karin on käinud paljudes kohtades pidamas loenguid ja abistamas inimesi. Vabal ajal 
tegutseb Karin kohaliku kolledži majandusosakonnas. 

See lehekülg on täielikult suunatud Meniere i haigusele. Karini abikaasa, David, haigestus 
Meniere'i haigusesse 1990. aastal. Aastaid kestnud uurimistöö tulemusena on nad koos 
leidnud võimalusi, mis kergendavad menieeriku kannatusi ja annavad talle võimaluse elada 
peaaegu täisväärtuslikku elu. Nüüd on nende eesmärgiks jagada neid teadmisi ka teistele 
lähedal ja kaugel. 

Karini kodulehekülje võib leida siit: 


https://plus.google.com/107545672616239545805 


David Henderson 


David on vaikne, siiras ja väga abivalmis mees. Ta tuleb ise oma eluga toime ega vaja abi. 
Meelsamini hoolitseb ta ise enda eest. 


Haigestumine Meniere i haigusesse pööras tema elu pea peale. Ta polnud kindel, kas saab 
sellega hakkama. Ta veetis aastaid haigust tundma õppides ja selle iseärasusi uurides. Kud ta 
ei külastanud arste kuigi tihti, sest ooteruumides oma vastuvõttu oodates tekkis tal sageli 
stress. 

David teadis, et tema olukord muutub pidevalt halvemaks. Ta oli sunnitud lõpetama 
autojuhtimise, sest üsna korduvalt oli ta sunnitud keset elavat liiklust tõmbuma oma autoga 
tee äärde, et seal oodata haigushoo möödumist. Mõnikord olid haigushood nii ägedad, et 
Davidil oli raskusi kodutee leidmisega. See ei olnud seni aktiivsele mehele loomulikult 
kerge. Ta oli sunnitud sulgema oma perekondliku ettevõtte, sest sageliesinevad haigushood 
tegid selle ülalpidamise võimatuks. Ta ei olnud kindel, et haigushood ei satu kõige 
ebasbivamatele aegadele. Tema haigushood muutusid nii rasketeks, et voodissepääsemiseks 
pidi ta tihti roomama selleni. Kukkumised muutusid juba igapäevasteks. 


Kõik ravisoovitused, mis ta sai arstidelt, olid vastukäivad, mille tõttu ta loobus igasugusest 
klassikalise meditsiini poolt pakutavast ravist ja hakkas otsima lahendust iseseisvalt. 
Lahendus saabus lõpuks ja koos sellega ääretu lõõgastus. Alguses aeglaselt, siis aga üha 
kiiremini. Tänasel päeval on ta võimeline tegema, mida iganes tahab. Ta võib jalutada, 
kummarduda, juhtida autot, ujuda. Ta ei vaja mingit lõikust. 


Nüüd on ta pühendunud teiste saatusekaaslaste aitamisele oma kogemuste kaudu. 


Paljude aastate jooksul oma probleemile lahendust otsides leidis David midagi, mis teda 
aitas ja mille abil on ta võimeline elama elu oma nõudniste järgi. Kui teid huvitab, kuidas ta 
selle saavutas, kasutage seda linki 


http://www.menieres-disease.ca/menieres system information.htm 


Meil on hea meel jagada oma kogemusi teiega. Aitäh, et te vaevusite tutvuma meie looga. 
Jagage seda ka teistega, et aidata abivajajaid. 


Karen ja David Henderson, Kanada 


Inglise keelest tõlkinud Heinar Kudevita 


Minu tutvus Kareniga sai alguse 2014. aastal, kui ma otsisin ajakirja jaoks materjali. Täiesti 
juhuslikult sattusin tema kodulehele, mis pakkus mulle huvi. Kuna sellel oli ka tema 
meiliaadress, võtsin temaga ühendust ja küsisin, kas ma tohin kasutada tema artilkeid. Ta oli 
sellega kohe nõus ja nii on meie tutvus ning kirjavahetus jätkunud. 


Heinar Kudevita 


Seitse müüti tinnitusest 


Tinnitus ehk kõrvakohin on häire, mis näib olevat püsiv. Arst on öelnud teile tõenäoliselt, et 
keegi ei saa teid aidata, peate sellega lihtsalt leppima. See on seisund, mis on parimal juhul 
tüütu ja halvendab enesetunnet. Kui siiski on võimalusi sellega toime tulla. Siin on mõned 
valearusaamad, mida oleme kuulnud tinnitusest - ja faktidest, mida peate teadma. 


MÜÜT: tinnitust ei ole võimalik leevendada 


FAKT: Paljud inimesed lähevad oma arsti juurde kaebusega, mis puudutab helinat või 
kohinat kõrvas, ja neile öeldakse, et on vähe lootust paranemiseks. "Tinnitus on lihtsalt 
midagi, millega peate leppima," ütlevad nad. "Püüdke seda ignoreerida." Kuid tegelikult on 
siiski, mida saate teha, et vähendada tinnituse mõju. Siin on mõned tõestatud viisid, kuidas 
kahjustust teie kõrvus vähendada: 


e Tinnitus. Heliteraapia - Tinnitusravi oluline element on heli kasutamine. Kuuldeaparaatide, 
taustahelide, muusika või heligeneraatorite amplifitseeritud heli võib vähendada kontrasti 
tinnituse ja ümbritseva helikeskkonna häiriva mõju vahel. 


* Kuulmise kaitse - müra on peamine tinnituse põhjus. Kandke kõrvakaitset valjuhäälses 
keskkonnas. 


e Tinnituse = nõustamine. Tinnitusega tegelemiseks koolitatud ja kogenud 
kuulmistervishoiuspetsialisti hinnang ja nõustamine võivad aidata kindlaks määrata 
tinnituse põhjuse ja minimeerida selle negatiivset mõju elukvaliteedile. Tinnituse tagajärgi 
võib sageli vähendada nõuande ja heliravi kombinatsiooniga. 


e Tinnituse leevendamine. Tinnituse leevendamiseks ettenähtud seadmed on tänapäeval 
paljudesse kuuldeaparaatidesse sisse ehitatud. Neil on eritehnoloogia, sealhulgas 
fraktaaltoonid, mis aitavad teil leevendada tinnitusheli. Kui teil on tinnitus ja kuulmiskaotus, 
saate Widex ZEN-toone integreerida paljudesse Widexi kuulmisaparaatidesse. Kui teil ei ole 
kuulmiskahjust koos tinnitusega, on Widex ZEN toonid saadaval ZEN2GO seadmetes. 


MÜÜT: Tinnitus on ajutine. See kaob varsti 


FAKT: Mõned tinnituse vormid on tõesti ajutised, eriti need, mis on kutsutud esile 
mürarikkas keskkonnas lühiajalise viibimise tagajärjel. Näitena võib tuua valju muusika, 
üksikud valjud helid. Teine tinnituse vorm on tekitatud pikaajaliselt mõjuvate helide poolt, 
milles inimene on sunnitud viibima. Sellise tinnituse esinemise puhul on vaja kohe 
pöörduda arsti poole. Kuigi pikaajaline tinnitus ei ole ravitav, võib arst siiski anda soovitusi 
oma elu- või töökeskkonna muutmiseks. Pikaajaline või kestev tinnitus mõjub inimese 
elukvaliteeti halvendavalt. Tinnitushelisid on erinevaid. 


Kerge tinnitus — sellist tinnitust on lihtne maskeerida sellest veidi valjema taustaheliga. 
Kuuldavaks muutub see alles vaikuses, nagu magades või raamatut lugedes. 


Kõrgetooniline tinnitus — sellist tinnitust kuuleb suurem osa inimestest, kes tinnituse all 
kannatavad. Tegemist on kõrgetoonilise heli — vile või undamisega. Mõnikord on see seotud 
inimese asendiga, kas siis istudes või lamades või keerates pead teatud kindlas suunas. 


Madalatooniline tinnutus — esineb harvemini, peamiselt madalatoonilise suminana. 
Muusikaline hallutsinatsioon — harvematel juhtudel võib tinnitus esineda muusikahelidena, 
mis kordab pidevalt mingit tuttavat muusikapala. 


MÜÜT: on olemas ravimid, millega võib ravida tinnitust 


FAKT: internetist võib leida arvukalt erinevaid ravimeid ja toidulisandeid, millel öeldakse 
olevat tinnitust raviv toime. Kuid samas on viidud läbi väga palju uuringuid, mis tõestavad, 
et ükski neist reklaamitud ravimitest ei oma tegelikult ravivat mõju. Ainult heliteraapial on 
uuringute põhjal mingi tervendav mõju. 


MÜÜT: kuulmisaparaat ei aita tinnituse puhul. 


FAKT: kuulmisaparaadid on üks peamine vahend, mis leevendab tinnitust võimendades 
taustahelisid, mis omakorda katavad tinnituse. See on põhjustatud kuulmislanguse poolt, 
mis vähendab taustahelide kuulmist, samas, kui tinnitushelid ei nõrgene kuulmislanguse 


puhul. Kuulmisaparaatidele on võimalik lisada ka tinnitushelisid vähendavat kohinat ehk nn. 
Tinnitusmaskerit. 


MÜÜT: tinnitus ja kuulmiskadu ei ole omavahel seotud. 


FAKT: suuremal osal tinnituse all kannatavatest inimestest esineb samuti kuulmislangus. 
Hiljutine uuring, mis viidi läbi 125 inimesega, kellel oli tinnitus, näitas, et vaid ühel neist ei 
olnud kuulmislangust. Briti Tinnituse Assotsiatsiooni uuring osutas, et 90% inimestest, 
kellel on tinnitus, esineb ka kuulmislangus. Nende hulka ei kuulunud inimesed, kellel esineb 
nn. peidetud kuulmislangus, st. kuulmislangus, millest nad ise veel teadlikud ei ole. 


MÜÜT: ma ei ole kunagi kuulanud valju muusikat, järelikult mul ei ole ohtu saada 
tinnitust. 


FAKT: tugev heli on ainult üks tinnituse põhjustajatest. Seda võivad esile kutsuda ka muud 
tegurid, nagu näiteks mõningad ravimid, liigne soolatarvitamine, kofeiin, suitsetamine, 
kõrge vererõhk ja stress. 


Meniere i haigus. 
Juhend esmakordse kogemuse jaoks 


Kui mul diagnoositi Meniere i haigus, arvasin, et minu elu on sellega läbi. Ma olin alles 
24 aastane. Peale pooleaastast kannatamist sain ma lõpuks teada, mis mul on viga ja samuti 
ka seda, et see ei ole mööduv nähtus. Sain aru ka sellest, et olukord on muutumas hullemaks 
... palju hullemaks. See oli kõige pimedam aeg minu elus. 


Arst, kelle peale lootsin, ei aidanud mind 

millegagi. Sain aru, et ma võin loota ainult iseendale. 
Aga kuidas? 

Kuid täna elan hoopis teistsugust elu. Mul on veelgi 
Meniere'i haigus, kuid ma olen leidnud võimalusi 
sellega toime tulla ja sellega edasi elada. 

Kui teil diagnoositakse Meniere'i haigus, ärge 
heitke meelt. Jah, on raske, kuid mitte võimatu 
sellega toime tulla. Ma tean, kui hirmutav see on. Ma 
tean, mida te tunnete. Ja ma tean ka, kui palju te 
kannatate. Aga kui raske see ka ei oleks, tean, et siiski 
on olemas lootus. Ma sooviksin, et keegi oleks 
osanud mulle seda õigel ajal rääkida, kui ma kõige 
rohkem abi vajasin. 


Kitjutasin selle artikli, et aidata saatusekaaslastel toime tulla oma probleemidega. 


Esimesed sammud 

Üks suurimaid väljakutseid uue menieeriku jaoks on see, et ta ei saa kusagilt mingisugust 
informatsiooni. Paljud lahkuvad teadmatusega oma arsti kabinetist ja hakkavad otsima 
informatsiooni mujalt. Need, kellel on arvuti ja internetiühendus pöörduvad abisaamiseks 
Google'i poole. Ja nad leiavad sealt üht-teist, mis aga on omavahel sageli vastuolus. See 
süvendab nende hirmu arusaamatu olukorra ees.Selle asemel tuleb selgusele jõuda, milliseid 
piiranguid haigus endaga kaasa toob ja millega on võimalik edasi elada. 


Soovitan alustada kolmest esimesest sammust: 
1. Leia asjatundlik arst, kes tunneb Meniere'i haigust ja oskab soovitada ravi 
2. Muuda ajutiselt oma eluviisi, et vähendada Menierei haiguse sümptomeid 
3. Jälgi ennast, et teha kindlaks need tegurid, mis kutsuvad esile haigushooge. Selle hulka 
kuulub toitumine, ümbritsev keskkond, tegevused. 


Kuidas leida head arsti: 
Asjatundliku arsti leidmine võib muuta teie elu. See on kõige olulisem 


samm kogu teie haiguse juures. Isegi, kui teile meeldib arst, kellelt te saite diagnoosi, 
jätkake otsimist, kuni te leiate arsti, kes räägib teile põhjalikult teie haigusest ja kinnitab 
saadud diagnoosi.. 


Kuidas leida õiget arsti: 
Kui teil on Meniere'i haigus, võib suurepärase arsti leidmine olla väga 
keeruline. 

See on laastav tervisehäire ja selle haruldus on põhjuseks, miks enamus üldarstidest ja 
isegi paljudest spetsialistidest, kellel on mingisugune ravikogemus olemas, ei suuda anda 
rahuldavaid soovitusi haigusega toimetulekuks. Ja see on kahetsusväärne, sest lootuse 
kaotamine on väga lihtne ilma korraliku arstiabi ja juhendamiseta. 


Kui teate, et teil on Meniere'i haigus, siis teate juba ka, mida see tähendab. Diagnoosimine 
on võimalik ainult välistades kõik muud sarnaste sümptomite teadaolevad põhjused. 
Diagnoos annab teie kannatustele nime ja konteksti, kuid see on vaid esimene samm. 

Teine samm on kindlustada endale sobiv ravi, ja sobiva arsti leidmine võib olla üks kõige 
olulisemaid asju, mida saate teha. Teie arsti isiksus ja mõtteviis võivad teid aidata või 
masendada. Õige arst võib olla jõud, mis on vajalik teie edasiseks toimetulekuks. Ebapädev 
arst võib olla teie jaoks mitte ainult stressitekitav, vaid ka sõna otseses mõttes 
tervistkahjustav. 


Vastake mõttes mõnele lihtsale küsimusele oma praeguse arsti kohta: 

Kuidas teie arst suhtus teie probleemidesse? Kas ta lähenes teie juhtumile kaastundega ja 
sooviga aidata? 

Minu esimene arst kindlasti ei teinud seda. See põhjustas mulle palju tarbetut valu ja 
kannatusi. 

Teie arstil peab olema hea empaatiavõime; see on otsustava tähtsusega teie taastumiseks. 

Kui olete arsti külastanud, kas te lahkusite tema juurest lootuse või teadmatusega? 

Vastus räägib teie arsti mõtteviisist ja sellest tulenevalt teie mõtteviisist. 

Kui teie arst jätab teid lootusetusse olukorda, leidke teine arst. 
Kas teie arst vastas kõigile teie küsimustele? 


Kas te tunnete, et arst püüab teid igati aidata? 

Kui ta sellisel viisil toetust ei anna, võib teile jääda tunne, nagu oleksite üksi oma murega 
Ja lõpuks, kas te jäite rahule oma visiidiga? 
Kui te aga tunnete, et te ei jäänud rahule, ärge kõhelge uut arsti otsimast. 


Kuidas leida hea Meniere i spetsialist: 

Meniere'i haigus on harvaesinev ja paljudel arstidel ei ole selle ravimisel kuigi palju 
kogemusi, kui üldse. Isegi kõrva-, nina- ja kurguarstid ei saa alati aidata. Enamik neist on 
kuulnud Meniere'i haigusest ja võivad isegi mingit ravi pakkuda, kuid kahjuks ei ole 
enamikul neist vajalikke kogemusi Meniere'i haigusega toimetulekuks. 


Nii et peate pöörduma arsti poole, kellel võib olla vajalikke teadmisi. Sellist spetsialisti, 
keda soovite näha, nimetatakse neuroloogiks. Nad on arstid, kes on spetsialiseerunud 
sisekõrva neuroloogiliste häirete (tasakaal ja kuulmiskahjustused) raviks. 

Tavaliselt on neil põhjalikumad teadmised Meniere'i haigusest ja muudest vestibulaarsetest 
häiretest. Nii et kui teile on pandud algselt vale diagnoos või teil pole veel diagnoosi, on teie 
parim võimalus raviks leida hea neuroloog. 


Milliseid hingelisi traumasid võib põhjustada vale arsti külastamine: 

Kahjuks muutub õige spetsialisti leidmine veelgi keerukamaks, sest arsti kogemus on vaid 
üks osa võrrandist. Nende suhtumine on vaieldamatult sama oluline kui ravi. 

Kui mul diagnoositi esimest korda Meniere i haigus, külastasin kohalikku spetsialisti. Ma 
sisenesin kabinetti ja hakkasin oma lugu rääkima. Eelmisel õhtul oli mul olnud raske 
vertiigo haigushoog Alustasin selle kirjeldamisega. Kuid ma ei saanud pikalt rääkida sest ta 
katkestas mind ja teatas ükskõikselt: "Teil on Meniere'i haigus." 

Enamik arste keskendub vaid diagnoosile. Aga sel ajal ei teadnud ma paremat tahta. 

Ta vaatas mulle otsa ja ütles: "Pole ravi, me ei tea, mis selle põhjustab, ja iga kord, kui teil 
on vertiigo, nagu teie oli eile, kaotate natuke oma kuulmisest." 

Ma olin hirmunud. Siis tegin seda, mida ma alati teinud, kui ma kardan. Ma hakkasin 
küsimusi esitama. Ma tahtsin lihtsalt aru saada. 

Kuid minu arst seda nii ei näinud. Ta ei näinud, et ma olin hirmunud ja pisarate äärel. Ta 
nägi mind ainult raske patsiendina. Ta ei taibanud, et ma lihtsalt kartsin. Ta edastas 
kohutavaid uudiseid ja lihtsalt ootas, et ma sellega nõustun. Kuid kroonilise haiguse puhul, 
mis asetab tõsiseid piiranguid teie elule, on väga raske olukorraga nõustuda. 


See oli minu kogu elu kõige hullem aeg. Ma tõesti uskusin, et mu elu oli läbi ja mul ei 
olnud lootust. Mul ei olnud mingit väljavaadet tulevikule. 


Õige arst võib kõik muuta: 

Õnneks, mitu nädalat hiljem sai minu vanaisa mind saata Miami haigla ülikooli neuroloogi 
vastuvõtule. See oli pöördepunkt minu elus. 

Mu teine arst oli minuga niihästi asjatundlik kui ka kaastundlik ning kannatlik. Ta andis 
mulle aega küsimuste esitamiseks ja vastas neile meeleldi. Ta nägi, et ma olin hirmul ja 
andis mulle lootust rääkides mõnede teiste patsientide kogemustest, kes sihikindla töö 
tulemusena olid suutnud enda elukvaliteeti parandada. Ta andis mulle mõtteid ja juhendeid 
elustiili muutmiseks, samuti ravimeid ja toidulisandeid, mida ta tahtis, et ma prooviksin. 
Sain aru, et ta tõesti hoolis minust samas, kui esimene arst jättis mind lootusetusse olukorda. 

Nii et täna tahaksin rõhutada, kui tähtis on leida mitte ainult kogenud arst, vaid ka selline, 
kes on lahke ja kaastundlik ning võtab aega selgitamise jaoks. Kui sa tõesti tunned, et arst 
on sinu poolel, on see juba suur võit. 


Ajutine eluviisi muutmine võib aidata Meniere i haiguse puhul: 


On mitmeid muutusi, mis võivad aidata leevendada Meniere i haiguse sümptomeid. Võib- 
olla olete kuulnud mõnest neist, nagu soolatarbimise vähendamine, kofeiini sisaldavatest 
jookidest loobumine. Kuid see on ainult väike osa, eriti, kui haigus on algstaadiumis. 

Põhjalik asjasse süvenemine võimaldab teil kõrvaldada paljud tavalised Meniere'i 
haigushoogude põhjustajad. Võimalik, et teie sümptomid võivad tekkida juhuslikult, kuid 
enamasti põhjustavad seda siiski mõned välised tegurid. Igaüks tunneb seda erinevalt, kuid 
ajutiselt kõrvaldades kõik ühised tegurid, on teil paremad võimalused olukorra 
parandamiseks. Kõige muu lisaks mõjutavad need ka teie tervist, mis omakorda loob 
soodsama olukorra haigusega toimetulekuks. 


Haiguse põhjustajate kindlakstegemine ja nende mõju vähendamine: 

Üldiste põhjustajate kõrvaldamine on alati hea mõte, kuid kuna iga inimene on erinev, siis 
on ka igal inimesel just temale omased haigushoogude põhjustajad. Probleemiks siin on see, 
et inimene kas ei oska neid kindlaks teha, või ei vaevu ta endaga nii palju töötama. 

Toon siinjuures ühe näite: te sööte midagi hommikueineks, mis võib põhjustada haigushoo 
tekkimise alles õhtul. Aga kuna te ei ole seda omale selgeks teinud, jääb see teile 
märkamata. Kui aga te olete seda juba varem kogenud ja teate seda, siis tõenäoliselt oskate 
vältida sellist olukorda. Kuid on olemas ka tegureid, mis võivad põhjustada haigushoo 
tekkimise alles pikema aja möödudes. Kuidas neid leida? Selleks koostasin ma abivahendi, 
mis aitab teil jälgida oma päevast tegevust ja teha kindlaks haigushoogude põhjustajad. 
Selle nimi on Mind over Meniere's ja see kujutab endast tabelit, millesse tuleb märkida 
päevased sündmused ja olukorrad. Ma tean, et paljud inimesed peavad seda tarbetuks 
ajaraiskamiseks, aga uskuge, see lühike aeg, mille te kulutate selle täitmiseks on väärt oma 
tulemust. Teie tervis on teie oma kätes. 


Glenn Schweitzer, USA 


Autori loal inglise keelest tõlkinud Heinar Kudevita 


Loeng Kärus 


19. oktoobril toimus Kärus sealse vallavalitsuse poolt organiseeritud pensionäride 
kokkusaamine. Sellega seoses olime palutud esitama loengut tinnitusest ja 
kuulmisrehabilitatsioonist. 

Vastuvõtt oli südamlik ja kuulajaskond üsna suur — 76 inimest, kes olid teemast väga 
huvitatud. 


Oktoobris on kauniks tavaks 
saanud, et peetakse rahvus- 
vahelist eakate paeva. Sel 
aastal toimus eakate paeva 
tahistamine 19. oktoobril 
Karu pritsimajas. Ilm oli 
rõõmsalt päikeseline, kuigi 
mõned hilised saabujad said 
kerge vihmasabina osaliseks. 


Heaks kombeks on jätkuvalt, et Käru 
valla väärikaid tervitab vallavanem või 
vallavolikogu esimees. Selleks päevaks 
volikoguesimeest Käru vallal enam polnud 
ja sõna sai veel ametis olev vallavanem 
Elari Hiis. Vallavanem andis ülevaate 
toimunud kohaliku omavalitsuse valimis- 
tulemustest ning eesseisvast haldusterri- 
toriaalsest muutusest, mis jõustub vastavalt 
Vabariigi Valitsuse määrustele valimistule- 
muste väljakuulutamise päeval. Lühidalt, 
kui laupäeva õhtul magama heites oleme 
Käru vallas Rapla maakonnas siis 
pühapäeva hommikul oleme juba Türi val- 
las ja Järva maakonnas. 

Järgmisena said sõna Eesti Tinnituse ja 
Meniere'i Uhingust Heinar Kudevita ja 
Ene Oga. Nemad tulid Tallinnast, et rääki- 
da tinnitusest ja kuulmise rehabilitatsioon- 
ist. Saime teada, et Meniere'i tõbi võib 
alata kummaliste sümptomitega, mis 
kuidagi kõrvakuulmisega kokku ei käi, 
nagu näiteks iiveldus ja pearinglushood. 
Tervet loengut antud teemal ümber jutusta- 
ma ei hakka, kel huvi siis Eesti Tinnituse ja 
Meniere'i Uhingul on oma koduleht 
www.tinnitus.ee . 


Sümdmust kajastas ka Käru Vallaleht 


Ilusat aastavahetust! 


